**-1-**

**รายงานการประชุมสภาองค์การบริหารส่วนตำบลบางเตย**

**สมัยสามัญ สมัยที่ 1 ครั้งที่ 1/2559**

**วันศุกร์ที่ 12 เดือน กุมภาพันธ์ พ.ศ. 2559 เวลา 09.30 น.**

**ณ ห้องประชุมองค์การบริหารส่วนตำบลบางเตย ชั้น 2**

**.............................................................**

**เปิดประชุมเวลา 09.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายมานพ เฟื่องบางหลวง เมื่อที่ประชุมพร้อมแล้วก็ขอเปิดประชุม การประชุมครั้งนี้ เป็นการประชุมสภาองค์การ

(ประธานสภาฯอบต.บางเตย) บริหารส่วนตำบลบางเตย สมัยสามัญ สมัยที่ 1 ครั้งที่ 1 /2559 เรื่อง การกำหนดจำนวนสมัยประชุมสามัญประจำปี 2559 ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนี้วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป

ก่อนที่จะเข้าสู่วาระที่ 2 ขอแนะนำข้าราชการที่โอนย้ายมาปฏิบัติราชการ ณ องค์การ

บริหารส่วนตำบลบางเตย คือ นางพนิดา ประชาชน ตำแหน่ง พยาบาลวิชาชีพ

และ นางธวัลรัตน์ ชาชาวนา ตำแหน่ง หัวหน้าฝ่ายนโยบายและแผน

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลบางเตย สมัยสามัญ**

**สมัยที่ 4 ครั้งที่ 1 / 2558 เมื่อวันที่ 13 พฤศจิกายน 2558**

นายมานพ เฟื่องบางหลวง เชิญสมาชิกสภาฯ ทุกท่านได้ตรวจรายงานการประชุมสภาองค์การบริหารส่วนตำบลบางเตย

(ประธานสภาฯ) ให้ครบทุกวาระว่ามีข้อความใดบ้างที่สมควรแก้ไขเพิ่มเติม โดยขอเชิญเลขานุการสภาฯ

คุณธนิศา รอดรักวงศ์ไท ชี้แจงรายละเอียด

นางธนิศา รอดรักวงศ์ไท รายงานการประชุมสภาองค์การบริหารส่วนตำบลบางเตยครั้งที่ผ่านมาได้ผ่านการตรวจ

(เลขานุการสภาฯ) รายงานการประชุมจากคณะกรรมการสภาท้องถิ่นคือคณะกรรมการตรวจรายงานการ

ประชุมแล้ว แต่ยังอาจจะต้องมีการแก้ไขเพิ่มเติม จึงขอให้สมาชิกสภาได้ร่วมกันตรวจสอบ และพิจารณาอีกครั้ง หากมีข้อความใดต้องแก้ไขก็ขอให้แจ้งต่อที่ประชุม

ที่ประชุม ไม่มีสมาชิกท่านใดขอแก้ไข หรือเพิ่มเติม

นายมานพ เฟื่องบางหลวง เมื่อไม่มีท่านใดขอแก้ไข เพิ่มเติมจึงขอมติที่ประชุมรับรองรายงานการประชุมสภาฯ สมัย(ประธานสภาฯ) สามัญ สมัยที่ 4 ครั้งที่ 1 / 2558 เมื่อวันที่ 13 พฤศจิกายน 2558

ที่ประชุม มีมติเป็นเอกฉันท์รับรองรายงานการประชุมสภาฯ สมัยสามัญ สมัยที่ 4

ครั้งที่ 1 / 2558 เมื่อวันที่ 13 พฤศจิกายน 2558

**/**ระเบียบวาระ...

**-2-**

**ระเบียบวาระที่ 3 เรื่องกระทู้ถาม (ถ้ามี)**

นายมานพ เฟื่องบางหลวง มีสมาชิกสภาฯ ท่านใดจะเสนอกระทู้ถามหรือไม่

(ประธานสภาฯ)

ที่ประชุม ไม่มี

นายมานพ เฟื่องบางหลวง เมื่อไม่มีก็ขอเข้าสู่วาระต่อไป

(ประธานสภาฯ)

ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ

นายมานพ เฟื่องบางหลวง คณะกรรมการตรวจรายงานการประชุมได้ตรวจรายงานการประชุมเรียบร้อยแล้ว (ประธานสภาฯ)

ที่ประชุม รับทราบ

**ระเบียบวาระที่ 5 เรื่องที่เสนอใหม่**

**5.1 การกำหนดจำนวนสมัยประชุมสามัญประจำปี พ.ศ. 2559**

นายมานพ เฟื่องบางหลวง ตามความในมาตรา 53 แห่งพระราชบัญญัติสภาตำบลและสภาองค์การบริหารส่วนตำบล(ประธานสภาฯ) พ.ศ. 2537 และแก้ไขเพิ่มเติมถึงฉบับที่ 5 พ.ศ. 2546 บัญญัติว่า “ในปีหนึ่งให้มีสมัย

ประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบล กำหนด” และวรรคท้าย “สมัยประชุมสามัญสมัยหนึ่งๆ ให้มีการกำหนดไม่เกินสิบห้าวัน แต่ถ้าจะขอขยายเวลาออกไปอีกจะต้องได้รับอนุญาตจากนายอำเภอ และระเบียบกระทรวง มหาดไทย ว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึงฉบับที่ 2 พ.ศ. 2554 ข้อ 20 “ นอกจากการประชุมสภาท้องถิ่นครั้งแรกตามข้อ 6 แล้ว

การประชุมสภาท้องถิ่นมี 2 ประเภท คือ (1) การประชุมสามัญ (2) การประชุมวิสามัญ ข้อ 21 “การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญ ประจำปีสมัยแรก ของแต่ละปีโดยนำความข้อ 11 มาใช้บังคับโดยอนุโลม” และข้อ 11 (3) “สำหรับองค์การบริหารส่วนตำบลให้สภาองค์การบริหารส่วนตำบล กำหนดว่าปีนั้นจะมีสมัยประชุมสามัญประจำปีกี่สมัย แต่ละ

/สมัยในปี...

-3-

สมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มสมัยประชุมสามัญประจำปีสมัยแรกของปีถัดไปและมีกำหนดกี่วัน วรรคสอง “ การกำหนดสมัย ประชุมและวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นนั้นกำหนด” จึงขอให้ทุกท่านพิจารณา กำหนดจำนวนสมัยประชุม ระยะเวลาการประชุมในแต่ละสมัย กำหนดจำนวน วันของแต่ละสมัย และกำหนดวันเริ่มสมัยประชุมสามัญประจำปีสมัยแรกของปีถัดไปและมีกำหนดกี่วัน เชิญสมาชิกสภาฯ ทุกท่านร่วมกันเสนอ

นายอำนาจ ประสงค์สันติสุข ขอเสนอการประชุมสมัยสามัญ 15 วัน โดยกำหนดในปีนี้ 4 สมัย คือ

(สมาชิกสภาฯหมู่ ๕) สมัยที่ 1 ระหว่างวันที่ 1 – 15 กุมภาพันธ์ 2559

สมัยที่ 2 ระหว่างวันที่ 1 – 15 พฤษภาคม 2559

สมัยที่ 3 ระหว่างวันที่ 1 – 15 สิงหาคม 2559

สมัยที่ 4 ระหว่างวันที่ 1 – 15 พฤศจิกายน 2559

และสมัยแรกของปีถัดไป 1 – 15 กุมภาพันธ์ 2560 กำหนด 15 วัน

นายมานพ เฟื่องบางหลวง มีท่านใดจะเสนออีกหรือไม่

(ประธานสภาฯ)

ที่ประชุม ไม่มี

นายมานพ เฟื่องบางหลวง เมื่อไม่มีท่านใดจะเสนออีก ก็ขอมติที่ประชุมเห็นชอบการกำหนดสมัยประชุมสภา

(ประธานสภาฯ) องค์การบริหารส่วนตำบลบางเตย สมัยสามัญประจำปี พ.ศ. 2559 สรุป 4 สมัย คือ

สมัยที่ 1 ระหว่างวันที่ 1 – 15 กุมภาพันธ์ 2559

สมัยที่ 2 ระหว่างวันที่ 1 – 15 พฤษภาคม 2559

สมัยที่ 3 ระหว่างวันที่ 1 - 15 สิงหาคม 2559

สมัยที่ 4 ระหว่างวันที่ 1 – 15 พฤศจิกายน 2559

และกำหนดวันเริ่มประชุมสมัยสามัญประจำปี พ.ศ. 2560 คือ สมัยแรกของปีถัดไปวันที่

1-15 กุมภาพันธ์ 2560 กำหนด 15 วัน

ที่ประชุม มีมติเห็นชอบเป็นเอกฉันท์

**5.2 เรื่องการพิจารณาการโอนงบประมาณรายจ่ายประจำปี พ.ศ.2559**

นายมานพ เฟื่องบางหลวง เชิญนายณัฏฐพล สุขนันทฬส ปลัดอบต.บางเตยชี้แจงรายละเอียดการพิจารณาการ

(ประธานสภาฯ) โอนงบประมาณรายจ่ายประจำปีพ.ศ.2559

/นายณัฏฐพล...

-4-

นายณัฏฐพล สุขนันทฬส เรียนท่านประธานสภาและผู้เข้าร่วมประชุมทุกท่านเนื่องจากมีโครงการเร่งด่วน

(ปลัด อบต.บางเตย) ที่จะต้องดำเนินการก่อนจึงขออนุมัติสภาโอนเงินงบประมาณขึ้นเพื่อที่จะเป็นหมวด

รายจ่ายใหม่จะขอโอนงบประมาณลดจากโครงการก่อสร้างเขื่อนคอนกรีตเสริมเหล็ก

ริมคลองยายแคนหมู่ที่ 2 จำนวน 1,072,000 บาท โอนลดทั้งหมดจะดำเนินการ

จึงขออนุมัติสภาโอนลดมา ตั้งเป็นตามรายละเอียดดังต่อไปนี้

1. โครงการติดตั้งเครื่องกรองน้ำ จำนวน 2 เครื่อง เป็นเงิน 466,000.- บาท เพื่อจ่ายเป็น

ค่าจ้างเหมาติดตั้งเครื่องกรองน้ำเพื่อปรับปรุงคุณภาพน้ำบริเวณหอถังประปา ร้านอาหาร

ส้มแก้ว หมู่ที่ 2 จำนวน 1 เครื่อง และบริเวณหอถังประปาถนนบางเตยซอย 5 (บ้านนายจันทร์) จำนวน 1 เครื่อง ตามแบบและรายการคำนวณของ อบต.บางเตย

พร้อมป้ายประชาสัมพันธ์โครงการ จำนวน 2 ป้าย

2.โครงการจัดทำตู้เก็บเอกสารติดผนัง จำนวน 1 ตู้ เป็นเงิน 92,000.-บาท เพื่อจ่ายเป็นค่าจ้างเหมาจัดทำตู้เก็บเอกสารติดผนัง ณ ที่ทำการอบต.บางเตย หมู่ที่ 1 ตามแบบและรายการคำนวณของอบต.บางเตย

3.โครงการปรับปรุงพร้อมปรับภูมิทัศน์ศูนย์พัฒนาเด็กเล็กตำบลบางเตย เป็นเงิน 392,000 .- บาท เพื่อจ่ายเป็นค่าจ้างเหมาปรับปรุงกั้นห้องพร้อมปรับภูมิทัศน์บริเวณรอบอาคารศูนย์พัฒนาเด็กเล็กและก่อสร้างเสาธง ตามแบบและรายการคำนวณของ อบต.บางเตย พร้อมป้ายประชาสัมพันธ์โครงการ จำนวน 1 ป้าย

4.โครงการจัดซื้อสายส่งน้ำดับเพลิง ตั้งไว้ 55,000.- บาท เพื่อจ่ายเป็นค่าสายส่งน้ำดับเพลิงหนา 3 ชั้น ขนาดเส้นผ่าศูนย์กลาง 1.5 นิ้ว ยาว 20 เมตร จำนวน 2 เส้น และสายส่งน้ำดับเพลิง หนา 3 ชั้น ขนาด เส้นผ่าศูนย์กลาง 1.5 นิ้ว ยาว 30 เมตร จำนวน 2 เส้น   
(ตามเอกสารแนบท้ายที่ 1,2)

รวมเงินโอนเพิ่ม 1,005,000.- บาท

นายณัฏฐพล สุขนันทฬส โครงการต่อไปขอแก้ไขเปลี่ยนแปลงคำชี้แจงประกอบงบประมาณ ปี 2559 ดังรายละเอียด

(ปลัดอบต.บางเตย) ต่อไปนี้

ข้อความเดิม โครงการก่อสร้างถนนคอนกรีตเสริมเหล็ก ถนนซอยบ้านนายเชี่ยว หมู่ที่ 1

เป็นเงิน 699,000.- บาท เพื่อจ่ายเป็นค่าจ้างเหมาก่อสร้างถนนคอนกรีตเสริมเหล็ก ถนนซอยบ้านนายเชี่ยว หมู่ที่ 1 ขนาดกว้างเฉลี่ย 5.00 เมตร ระยะทางยาวรวม 145. 00 เมตร หนา 0.20 เมตร หรือมีพื้นที่ผิวจราจรไม่น้อยกว่า 725.00 ตารางเมตร รายละเอียดตามแบบแปลนและรายการคำนวณของ อบต.บางเตย พร้อมป้ายประชาสัมพันธ์โครงการจำนวน 1 ป้าย

/ขออนุมัติ...

-5-

ขออนุมัติเปลี่ยนแปลงแก้ไขเป็น โครงการก่อสร้างถนนคอนกรีตเสริมเหล็กพร้อมเขื่อน คสล.ถนนซอยบ้านนายเชี่ยว หมู่ที่ 1 เป็นเงิน 736,000.- บาท ขนาดกว้างเฉลี่ย 5.00 เมตร ระยะทางยาวรวม 153.50 เมตร หนา 0.20 เมตร หรือมีพื้นที่ผิวจราจรไม่น้อยกว่า767.50 ตารางเมตร พร้อมเขื่อนคสล.ยาว 3 เมตร รายละเอียดตามแบบแปลนและ

รายการคำนวณของ อบต.บางเตย พร้อมป้ายประชาสัมพันธ์โครงการจำนวน 1 ป้าย

หมายเหตุ โอนงบประมาณโครงการก่อสร้างเขื่อนคอนกรีตเสริมเหล็กริมถนนคลองยายแคน หมู่ที่ 2 ลดลง 67,000.- บาท เพื่อเพิ่มเนื้องานโครงการดังกล่าวข้างต้น

นายณัฏฐพล สุขนันทฬส โครงการถัดไปเป็นการโอนงบประมาณเพิ่มของกองการศึกษา ซึ่งจะโอนงบประมาณลด

(ปลัด อบต.บางเตย) จากค่าเงินเดือนและเงินเพิ่มต่างๆ โอนลด เพื่อไปจัดซื้อคอมพิวเตอร์โน้ตบุคสำหรับสำนักงาน ราคา 17,000.- บาท เพื่อใช้ในงานกิจกรรมของวิทยาลัยผู้สูงวัยตำบลบางเตย

และงานอื่น (รายละเอียดคุณลักษณะพื้นฐานปรากฏในเอกสารแนบท้ายที่ 1,2)

นายมานพ เฟื่องบางหลวง มีท่านใดจะสอบถามเรื่องการพิจารณาการโอนงบประมาณรายจ่ายประจำปี

(ประธานสภาฯ) งบประมาณ พ.ศ.2559 หรือไม่

นายอรรถพล พลชัย ขอสอบถามกองช่างเรื่องเครื่องกรองน้ำ แบบที่ใช้ในปัจจุบันมีความจำเป็นกับคุณภาพ

(ส.อบต.หมู่ที่ 4) น้ำ แบบที่ใช้สองเครื่องที่เสนอไปเป็นแบบเดิม แล้วแบบที่ใช้ในปัจจุบัน สามารถตอบ

โจทย์หรือไม่

น.ส.วัชรินทร์ธรณ์ สมบูรณ์พงศ์ สามารถใช้งานได้แต่ต้องเปลี่ยนตัวกรองทุกครั้งตามกำหนดไว้ ซึ่งทางฝั่งหมู่ 3 –หมู่ 7

(ผู้อำนวยการกองช่าง) ค่อนข้างมีปัญหาน้ำเป็นตะกอนทรายเยอะเป็นสาเหตุให้อุดตัน ก็ขอประชาสัมพันธ์ท่านผู้นำชุมชน ท่านสมาชิกสภาอบต.แจ้งประชาชนเรื่องการสำรองน้ำไว้ใช้ เนื่องด้วย  
ทางอบต.บางเตยจะดำเนินการเป่าล้างท่อเมนประปา โดยเริ่มตั้งแต่

วันที่ 29 กุมภาพันธ์ – 1 มีนาคม 2559 บริเวณหมู่ที่ 1

วันที่ 2 – 3 มีนาคม 2559 บริเวณหมู่ที่ 2

วันที่ 4 มีนาคม 2559 บริเวณหมู่ที่ 3 – 5

วันที่ 5 มีนาคม 2559 บริเวณหมู่ที่ 6 - 7

นายอรรถพล พลชัย ขอฝากกองช่างให้ช่วยแก้ไขปรับปรุงในส่วนนี้เพื่อรองรับและให้เหมาะสมกับสภาพ

(ส.อบต.หมู่ที่ 4) พื้นที่การใช้งาน ในระยะยาวต่อไป

นายมานพ เฟื่องบางหลวง มีท่านใดต้องการซักถามหรือแก้ไขเพิ่มเติมอีกหรือไม่ เมื่อไม่มีจึงขอมติที่ประชุม

(ประธานสภาอบต.บางเตย) พิจารณาเห็นชอบการขออนุมัติโอนงบประมาณรายจ่ายประจำปี พ.ศ.2559

/ที่ประชุม...

-6-

ที่ประชุม มีมติเป็นเอกฉันท์เห็นชอบโอนงบประมาณรายจ่ายประจำปีงบประมาณ พ.ศ.2559

**5.3 เรื่องการพิจารณายกร่างข้อบัญญัติองค์การบริหารส่วนตำบลบางเตย เรื่องกิจการที่เป็นอันตรายต่อสุขภาพ พ.ศ. 2559**

น.ส.ณัฐกาญจน์ เปี่ยมสิน เรียนท่านประธานสภา และผู้เข้าประชุมทุกท่าน ขอชี้แจงเรื่องการพิจารณายกร่าง

(นิติกร) ข้อบัญญัติองค์การบริหารส่วนตำบลบางเตยเรื่องกิจการที่เป็นอันตรายต่อสุขภาพ  
 พ.ศ.2559 ดังรายละเอียดต่อไปนี้

บันทึกหลักการและเหตุผลประกอบร่างข้อบัญญัติองค์การบริหารส่วนตำบลบางเตย

เรื่อง กิจการที่เป็นอันตรายต่อสุขภาพ พ.ศ. 2559

หลักการ

เพื่อแก้ไขเพิ่มเติมข้อบัญญัติองค์การบริหารส่วนตำบลบางเตย เรื่องกิจการที่เป็น

อันตรายต่อสุขภาพ พ.ศ.2550

เหตุผล

เนื่องจากกระทรวงสาธารณสุขได้ออกประกาศกระทรวงสาธารณสุข เรื่อง

กิจการที่เป็นอันตรายต่อสุขภาพ พ.ศ. 2558 ลงวันที่ 3 มิถุนายน 2558 ตาม

มาตรา 31 แห่งพระราชบัญญัติการสาธารณสุข พ.ศ. 2535 โดยประกาศดังกล่าว

ได้ยกเลิกประกาศกระทรวงสาธารณสุข ที่ 5/2538 เรื่อง กิจการที่เป็นอันตรายต่อสุขภาพ ลงวันที่ 27 มิถุนายน 2538 ประกาศกระทรวงสาธารณสุข เรื่องกิจการที่เป็นอันตรายต่อสุขภาพ (ฉบับที่ 4) ลงวันที่ 6 ตุลาคม 2546 ประกาศกระทรวง

สาธารณสุขเรื่องกิจการที่เป็นอันตรายต่อสุขภาพ (ฉบับที่ 5) ลงวันที่ 27 สิงหาคม 2550 และประกาศกระทรวงสาธารณสุข เรื่อง กิจการที่เป็นอันตรายต่อสุขภาพ (ฉบับที่ 6) ลงวันที่ 12 พฤศจิกายน 2552 และได้แก้ไขปรับปรุงชื่อกิจการที่เป็นอันตรายต่อสุขภาพให้สอดคล้องและเหมาะสมกับสภาวการณ์ในปัจจุบัน ประกอบกับมาตรา 32 และมาตราตรา 32 และมาตรา 63 แห่งพระราชบัญญัติการสาธารณสุข

พ.ศ.2535 ได้กำหนดให้ราชการส่วนท้องถิ่นมีอำนาจตราข้อบัญญัติกำหนดประเภทของกิจการตามมาตรา 31 บางกิจการหรือทุกกิจการให้เป็น กิจการที่ต้องมีการควบคุมใน

ท้องถิ่นรวมทั้งกำหนดอัตราค่าธรรมเนียมการประกอบกิจการ จึงจำเป็นต้อง แก้ไข เพิ่มเติมข้อบัญญัติให้เป็นไปตามประกาศกระทรวงสาธารณสุข   
(พิจารณาตามเอกสารแนบท้าย 3 )

ที่ประชุม ไม่มีผู้ใดจะซักถามอีก

/นายมานพ...

-7-

นายมานพ เฟื่องบางหลวง เมื่อไม่มีสมาชิกสภาฯ ท่านใดจะซักถามอีก จึงขอมติที่ประชุมรับ

(ประธานสภาฯ) หลักการแห่งร่างข้อบัญญัติองค์การบริหารส่วนตำบลบางเตยเรื่อง กิจการที่เป็น อันตรายต่อสุขภาพ พ.ศ. 2559 นี้

ที่ประชุม มีมติเป็นเอกฉันท์รับหลักการแห่งร่างข้อบัญญัติองค์การบริหารส่วนตำบลบางเตย

เรื่อง กิจการที่เป็นอันตรายต่อสุขภาพ พ.ศ.2559 ในวาระ 1

นายมานพ เฟื่องบางหลวง ขอให้สมาชิกสภาฯ ทุกท่านช่วยกันพิจารณาเสนอว่าจะกำหนดเสนอคำขอแปรญัตติฯ

(ประธานสภาฯ)

นายวิทยา ชิวค้า ขอเสนอคำแปรญัตติฯ ในการพิจารณาสามวาระรวดเดียว

(นายกอบต.บางเตย)

นายมานพ เฟื่องบางหลวง ขอมติเห็นชอบในการพิจารณาสามวาระรวดเดียวซึ่งตามระเบียบการประชุมสภาฯ (ประธานสภาฯ) ผู้บริหารหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ใน

ที่ประชุมจะเป็นผู้เสนอได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้น ให้ที่ประชุมสภาท้องถิ่นเป็นคณะกรรมการแปรญัตติเต็มสภา โดยให้ประธานสภาฯเป็นประธานกรรมการแปรญัตติ

ที่ประชุม มีมติเป็นเอกฉันท์ให้พิจารณา สามวาระรวดเดียว

นายมานพ เฟื่องบางหลวง ดังนั้นจึงขอแต่งตั้งคณะกรรมการแปรญัตติเต็มสภาฯ ลำดับต่อไปจะเป็นการเข้าสู่วาระ(ประธานสภาฯ) การพิจารณาร่างข้อบัญญัติ

นายนิคม เจริญลักษณ์ ในลำดับที่ 9 ข้อ 23 การประกอบกิจการห้างสรรพสินค้า

(ส.อบต.หมู่ที่ 5) 23.1 พื้นที่ไม่เกิน 100- 200 ตารางเมตร ค่าธรรมเนียมต่อปี 1,000 บาท

23.2 พื้นที่ตั้งแต่ 201- 300 ตารางเมตร ค่าธรรมเนียมต่อปี 2,000 บาท

23.3 พื้นที่ตั้งแต่ 301 - 400 ตารางเมตร ค่าธรรมเนียมต่อปี 4,000 บาท

23.4 พื้นที่ตั้งแต่ 401- 500 ตารางเมตร ค่าธรรมเนียมต่อปี 8,000 บาท

23.5 พื้นที่ตั้งแต่ 501- 1,000 ตารางเมตร ค่าธรรมเนียมต่อปี 15,000 บาท

ขอเสนอ ให้แก้ไขเพิ่มเติม พื้นที่ตั้งแต่ 1,001 ตารางเมตร ขึ้นไป ควรเก็บ

ค่าธรรมเนียมต่อปี 20,000 บาท

ที่ประชุม มีมติเห็นชอบเป็นเอกฉันท์

นายมานพ เฟื่องบางหลวง เมื่อไม่มีการแก้ไข หรือ เสนอเพิ่มเติม จึงขอมติที่ประชุมผ่านความเห็นชอบการพิจารณาใน

(ประธานสภาฯ) วาระ 2

/ที่ประชุม...

-8-

ที่ประชุม ได้พิจารณาและมีมติเป็นเอกฉันท์ผ่านการพิจารณาในวาระ 2

นายมานพ เฟื่องบางหลวง - การตราเป็นข้อบัญญัติองค์การบริหารส่วนตำบลบางเตย เรื่องกิจการที่เป็นอันตราย

(ประธานสภาฯ) ต่อสุขภาพ พ.ศ.2559

มีท่านใดจะสอบถามเรื่องการพิจารณายกร่างข้อบัญญัติองค์การบริหารส่วนตำบล

บางเตย เรื่องกิจการที่เป็นอันตรายต่อสุขภาพ พ.ศ. 2559 หรือไม่ เมื่อไม่มี ขอมติ

ที่ประชุมพิจารณาให้ความเห็นชอบ ตราเป็นข้อบัญญัติ

ที่ประชุม มีมติเป็นเอกฉันท์อนุมัติให้ตราเป็นข้อบัญญัติองค์การบริหารส่วนตำบลบางเตย   
เรื่องกิจการที่เป็นอันตรายต่อสุขภาพ พ.ศ.2559

**ระเบียบวาระที่ 6 เรื่องอื่นๆ (ถ้ามี)**

นางสาวอลิสา เงินคำ เรียนท่านประธานสภาอบต.บางเตย ท่านสมาชิกสภาฯ และท่านผู้เข้าร่วมประชุมทุกท่าน(ผู้อำนวยการกองคลัง) ขอชี้แจงผลการดำเนินงานประจำปีงบประมาณ 2558 (ตั้งแต่ 1ต.ค.58 – 30 ก.ย.59)

ดังต่อไปนี้

*ประกาศสอบราคา/อีออกชั่น* จำนวน ๒๕ โครงการ งบประมาณตั้งไว้ 39,293,000 บาท

พิจารณาผลการประกาศสอบราคา (วงเงิน ) จำนวน 38,644,000 บาท  
 วงเงินทำสัญญาจำนวน 38,573,804 .09 บาท (ตามเอกสารแนบท้าย4)

*รายงานผลการดำเนินงาน งบประมาณ 2559 (1 ต.ค.58 – 10 ก.พ.59)*

1.โครงการจัดซื้อรถพยาบาลกู้ชีพฉุกเฉินพร้อมเครื่องช่วยหายใจและเครื่องกระตุ้นหัวใจ

(เงินรายจ่ายค้างจ่าย) งบประมาณตั้งไว้ 1,950,000 (ยังไม่ได้ดำเนินการ)

2.โครงการถนนดินเสริมลูกรังและหินคลุกพร้อมวางท่อระบายน้ำ คสล.บางเตย ซอย 3/1

หมู่ที่ 2 (รายจ่ายค้างจ่าย) งบประมาณตั้งไว้866,000 บาท พิจารณาผลการประกาศ

สอบราคาแล้ว (วงเงิน) 865,000 บาท (ทำสัญญาแล้ว)

3. โครงการติดตั้งเครื่องกรองน้ำพร้อมโรงเรือนบริเวณศูนย์พัฒนาเด็กเล็ก หมู่ที่ 2

(รายจ่ายค้างจ่าย) งบประมาณตั้งไว้ 600,000บาท พิจารณาผลการประกาศสอบราคา แล้ว (วงเงิน) 390,028.42 บาท วงเงินทำสัญญา 390,028.42 บาท

4.โครงการก่อสร้างถมที่ดินอบต.บางเตย หมู่ที่ 2 (รายจ่ายค้างจ่าย) งบประมาณตั้งไว้

2,834,000 บาท พิจารณาผลการประกาศสอบราคาแล้ว 2,200,000 บาท วงเงินทำสัญญา 2,200,000 บาท

5. โครงการขยายท่อเมนประปาเข้าศูนย์พัฒนาเด็กเล็กถนนบางเตย งบประมาณตั้งไว้

118,000 บาท พิจารณาสอบราคาแล้ว 110,280 บาท วงเงินทำสัญญา 110,280 บาท

(ตามเอกสารแนบท้าย 4)

/น.ส.สวิตตา...

-9-

น.ส.สวิตตา ตุ่นอินทร์ ขอแจ้งประชาสัมพันธ์ กำหนดการประชุมประชาคมหมู่บ้านและตำบลเพื่อจัดทำแผน

(จนท.วิเคราะห์นโยบายและแผน) พัฒนาสามปี (พ.ศ.2560-2562)และทบทวนจัดทำแผนชุมชนระดับหมู่บ้าน/ตำบล ประจำปี พ.ศ.2559

หมู่ที่ 1 บ้านคลองสามบาท วันจันทร์ที่ 23 กุมภาพันธ์ 2559 เวลา 09.00 น.

ณ อาคารอเนกประสงค์องค์การบริหารส่วนตำบลบางเตย

หมู่ 2 บ้านคอราง วันจันทร์ที่ 23 กุมภาพันธ์ 2559 เวลา 13.00 น.

ณ อาคารอเนกประสงค์องค์การบริหารส่วนตำบลบางเตย

หมู่ 3 บ้านคลองหลวง วันอังคารที่ 24 กุมภาพันธ์ 2559 เวลา 09.00 น.

ณ บ้านนางประดับ สุขสงวน หมู่ 3

หมู่ 4 บ้านบางเตย วันอังคารที่ 24 กุมภาพันธ์ 2559 เวลา 13.00 น.

ณ ที่ทำการผู้ใหญ่บ้านหมู่ 4 นายอภิชาติ สุขสมัย

หมู่ 5 บ้านคลองโพธิ์ วันพุธที่ 25 กุมภาพันธ์ 2559 เวลา 09.00 น.

ณ ที่ทำการผู้ใหญ่บ้านหมู่ 5 นายธวัช ไทยทวี

หมู่ 6 บ้านคลองดงตาล วันพุธที่ 25 กุมภาพันธ์ 2559 เวลา 13.00 น.

ณ บ้านอดีตผู้ใหญ่สมัย สร้อยทอง

หมู่ 7 บ้านคลองผีเสื้อ วันพฤหัสบดีที่ 26 กุมภาพันธ์ พ.ศ. 2559 เวลา 09.00 น.

ณ ที่ทำการผู้ใหญ่บ้านหมู่ 7 นายณรงค์ฤทธิ์ โถค้า

และประชุมประชาคมตำบลบางเตย ในวันที่ 29 กุมภาพันธ์ 2559 เวลา 09.00 น.

ถึงเวลา 12.00 น. เพื่อสรุปและจัดลำดับผลการประชาคมของแต่ละหมู่เพื่อบรรจุ

ลงแผนพัฒนาสามปีต่อไป จึงขอเชิญชวนประชาสัมพันธ์ให้ประชาชนเข้าร่วมประชุม

ตามวันและเวลาดังกล่าวโดยพร้อมเพรียงกัน

น.ส.สุดารัตน์ พิสิฐพิพัฒนา ขอแจ้งการย้ายสถานที่เรียนของศูนย์พัฒนาเด็กเล็กบ้านคอราง และเปลี่ยนชื่อใหม่

(หัวหน้าฝ่ายบริการการศึกษาฯ) เป็น “ศูนย์พัฒนาเด็กเล็กองค์การบริหารส่วนตำบลบางเตย” เนื่องจากศูนย์พัฒนาเด็กเล็กฯ ในช่วงที่ผ่านได้ขอใช้ห้องเรียนของทางโรงเรียนบ้านบางเตยเป็นสถานที่เรียนซึ่งมีสภาพคับแคบ ไม่เพียงพอต่อการรองรับจำนวนเด็กเล็กที่เพิ่มขึ้น จึงได้ย้ายสถานที่ของศูนย์พัฒนาเด็กเล็กฯ จากเดิมมาใช้อาคารศูนย์พัฒนาเด็กเล็กหลังใหม่ เพื่อเป็น

สถานที่จัดการเรียนการสอน เริ่มภาคเรียนที่ 1/2559 ในช่วงกลางเดือนพฤษภาคม 2559

นี้ จึงขอประชาสัมพันธ์ มา ณ ที่ นี้ ด้วย

นางอรวรรณ สรรเพชญวิทยา ขอแนะนำข้าราชการที่ย้ายมาประจำที่ รพ.สต.บางเตย 1 ท่าน คือคุณบังอร พิสุทธอาภา

(พยาบาลวิชาชีพ นักวิชาการสาธารณสุข ส่วนเรื่องกำหนดการประชุมประชาคมประจำปี 2559 นี้ ทางรพ.สต.

รพ.สต.บางเตย) จะร่วมออกหน่วยบริการด้วย และขอเชิญร่วมทอดผ้าป่าสามัคคีร่วมสมทบจัดซื้อเครื่องมือ

ทันตกรรมสำหรับใช้บริการประชาชนตำบลบางเตย ขอเชิญทุกท่านร่วมบุญครั้งนี้ด้วย

/น.ส.ทัตติยา...

-10-

น.ส.ทัตติยา น้อยพิทักษ์ ประชาสัมพันธ์เชิญชวนเรียนการซ่อมคอมพิวเตอร์ โดยไม่เสียค่าใช้จ่าย โดยมาเรียน

(ครู กศน. ประจำต.บางเตย) ได้ที่ กศน.ตำบลบางเตย ชั้น 2 (รพ.สต.บางเตย) ทุกวันเสาร์และอาทิตย์ เริ่มตั้งแต่

วันที่ 6 กุมภาพันธ์ – 1 พฤษภาคม 2559 เวลา 08.00 น. – 14.00 น. โดย

หลักฐานที่ใช้คือสำเนาบัตรประชาชน 1 ใบ หรือสอบถามได้ที่ ครูทัตติยา (ครูนุ่น)

หมายเลขโทรศัพท์ 085-330-8830

น.ส.อมราภรณ์ ไทยทวี ขอเชิญอบรมการเพิ่มผลผลิตการเกษตร อบรม 15 วัน ในเดือนกุมภาพันธ์ ,มีนาคม

(เกษตรต.บางเตย) และเดือนพฤษภาคม โดยจะอบรมที่บ้านนายประกิต หมู่ 5 และจะมีค่าใช้จ่ายให้

กับผู้เข้าอบรม จึงขอเชิญชวนผู้ที่สนใจเข้ารับการอบรมครั้งนี้

ที่ประชุม รับทราบ

นายมานพ เฟื่องบางหลวง มีท่านใดมีเรื่องอื่นๆจะเสนออีกหรือไม่ เมื่อไม่มีก็ขอขอบคุณทุกท่านที่เข้าร่วม

(ประธานสภาฯ) ประชุม และขอปิดการประชุม ขอบคุณครับ

**ปิดประชุมเวลา 11.50 น.**

ลงชื่อ...............................................................ผู้จดรายงานการประชุม

(นางธนิศา รอดรักวงศ์ไท)

เลขานุการสภาองค์การบริหารส่วนตำบลบางเตย

ลงชื่อ...............................................................ประธานในที่ประชุม

( นายมานพ เฟื่องบางหลวง)

ประธานสภาองค์การบริหารส่วนตำบลบางเตย

-11-

คณะกรรมการตรวจรายงานการประชุมได้ดำเนินการตรวจเรียบร้อยแล้ว

ลงชื่อ...............................................................

(นายอำนาจ ประสงค์สันติสุข)

ประธานคณะกรรมการตรวจรายงานการประชุม

ลงชื่อ...............................................................

(นายบุญมี น้อยประชา)

คณะกรรมการตรวจรายงานการประชุม

ลงชื่อ...............................................................

(นายอรรถพล พลชัย)

เลขานุการคณะกรรมการตรวจรายงานการประชุม